作者：王迈
词牌/韵律：贺新郎

paragraphs: 璎珞珠垂缕。
看花冠、端容丽服，补陀岩主。
只坐尘缘蹉一念，朱紫丛中得度。
人世福、夫人兼五。
银鹿诸孙来定省，对金屏、绣幕辉云母。
人顶礼，柳行路。
所居地名柳行。
朝朝口诵琅函句。
觉从来、寿人福善，老夭无误。
消得天恩封福国，锦诰鸾翔凤舞。
听来岁、日边佳语。
上殿肩舆帘蹙绣，遣佳儿、扶掖天应许。
笑陈媪，三题柱。
有陈夫人者，